stanford-oval/wikipedia huggingface dataset:
רוז'י שנפלד

| --- | --- |
אין תמונה חופשית
 לידה:  30 במאי 1898 פנץ, הונגריה 
 פטירה:  15 בספטמבר 1980 (בגיל 82) נאג'מארוש, הונגריה 
 שם לידה:  Schönfeld Rózsi 
 לימודי רפואה:  אוניברסיטת אטווש לוראנד 
 תפקידים:  רופאה, רופאה מיילדת, גינקולוגית 
 פרסים והוקרה:  פרס הרפובליקה העממית ההונגרית (1973) 
 
רוז'י שנפלד (בהונגרית: Schönfeld Rózsi; פנץ, 30 במאי 1898 – נאג'מארוש, 15 בספטמבר 1980) הייתה רופאה זוכת "פרס המדינה", רופאת נשים-מיילדת יהודייה-הונגרייה. פרס המדינה של הרפובליקה העממית ההונגרית (בקיצור פרס המדינה) היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום, כמו גם הישגי ריפוי מעולים. מחקריה של שנפלד התפרסמו בכתבי עת מקצועיים בעיקר משנת 1973.
קורות חייה

רוז'י שנפלד נולדה במשפחה יהודית כבתם של ללאסלו שנפלד (Schönfeld), רופא, ושל גיזלה שיילי (Scheily). היא סיימה את בית הספר התיכון באסוד והמשיכה את לימודיה באוניברסיטת פאזמאן פטר (כיום שמה אוניברסיטת אטווש לוראנד), שם קיבלה את התואר דוקטור לרפואה ב-1926. לאחר מכן, עבדה בבית החולים בעיר בלשגיארמט במשך ארבע שנים, ואז פתחה מרפאה בקרצג יחד עם בעלה. בינתיים קיבלה הסמכה מקצועית כמיילדת וכגינקולוגית. עם הכיבוש הגרמני (מבצע מרגרטה) גורשה למחנה ריכוז באוסטריה, שם הוכשרה לעבוד במפעל בטון. מאוחר יותר ברחה והסתתרה, תחילה בווינה, ולאחר מכן השיגה עבודה כטבחית בקסרקטינים של פקחי המס בקומארום עד לבואם של החיילים הסובייטים (הצבא האדום). במהלך השואה איבדה שלושה עשר מבני משפחתה, כולל אחותה היחידה. לאחר השחרור חזרה לקרצג, שם החלה לעבוד שוב ברפואה. ב-1952 עברה לנאג'מארוש כרופאה מחוזית. היא לקחה חלק בתנועת האיגודים המקצועיים לרפואה ובריאות. בשנת 1973 פרסמה מאמרים ממחקריה.
בעלה הראשון, לאסלו אסטרייכר (1898–1944), היה רופא שיחד עם 70 מחבריו ננרצחו בירי על יד ה-אס אס ליד דברצן. הם התחתנו ב-27 בפברואר 1929 בבודפשט. בעלה השני היה בלה אוהמן (Ohman).
פרסים והוקרה

עיטור עובדת בריאות מצטיינת (1963)
עיטור רופא מצטיין (1964)
פרס המדינה (1973) - על פועלה בנושאי מרפא ורפואה מניעתית
הנצחתה

בשנת 2006 נחנך לוח זיכרון על קיר ביתה דאז בנאג'מארוש.
לקריאה נוספת

Adatai a Petőfi Irodalmi Múzeum katalógusában (נתוניה במאגרי המוזיאון הספרותי פטפי)
"Akikre büszkék vagyunk (Jakus Lajos Múzeumi Kiállítóhely)". muzeum.penc.hu. נבדק ב-2021-04-13. (אלה שאנו גאים בהם. מוזיאון עיר הולדתה)
Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
Zsadányi Oszkár (1973-05-01). "Tizenhárom megölt családtagjára emlékezik dr. Schönfeld Rózsi Állami díjas orvosasszony". Új Élet. Budapest. 28 (9). (ד"ר רוז'י שנפלד נזכרת ב-13 בני משפחתה שנרצחו בשואה. אוי אלט. 1973 עיתון הקהילה היהודית של בודפשט)
הערות שוליים

↑  "Meghalt dr. Schönfeld Rózsi". Magyar Nemzet. 1980-10-17. p. 3. נבדק ב-2021-04-13.
↑  "Öszterreicher László halotti bejegyzése a Budapest V. kerületi állami halotti akv. 485/1959. folyószáma alatt". נבדק ב-2021-04-13.
↑  "Házasságkötési bejegyzése a Budapest IX. kerületi polgári házassági akv. 125/1929. folyószáma alatt". נבדק ב-2021-04-13.
↑  "Emléktábla dr. Schönfeld Rózsinak" (PDF). Nagymaros. Nagymaros önkormányzata. 2006-09-05. p. 8. נבדק ב-2021-04-13.
לאסלו גאבור

| --- | --- |
אין תמונה חופשית
 לידה:  22 בנובמבר 1910 דברצן, הונגריה 
 פטירה:  28 באוקטובר 1981 (בגיל 70) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  האוניברסיטה לטכנולוגיה ולכלכלה של בודפשט (1933) 
 פרסים והוקרה:  פרס מיקלוש איבל (1963) 
 
לאסלו גאבור (במקור גולדשטיין, בהונגרית: Gábor László;‏ דברצן, 22 בנובמבר 1910 – בודפשט, 28 באוקטובר 1981) היה אדריכל יהודי-הונגרי, פרופסור באוניברסיטה, חבר באקדמיה ההונגרית למדעים וזוכה פרס המדינה (1965) (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום).
קורות חייו

לאסלו גאבור נולד במשפחה יהודית כבנם השני של ינה גאבור (גולדשטיין עד 1881) עורך הדין ושל מרגיט קרדוש (במקור כ"ץ). סבו וסבתו מצד אביו היו מרקוס גולדשטיין (1857–1902) סוחר ושרולטה פרייס, סבו וסבתו מצד אמו היו עורך הדין ד"ר שמו (שמואל) קרדוש (כ"ץ) ומלווין אנגלנדר. הוא השלים את לימודיו האקדמיים באוניברסיטה המלכותית יוזף לטכנולוגיה, (שמה היום אוניברסיטת בודפשט לטכנולוגיה ולכלכלה), שם קיבל תואר ב-1933. תחילה עבד לבד כעצמאי. קורותיו והישרדותו בתקופת השואה לא ידועים. בשנת 1948 היה ראש אגף במשרד הבינוי. מאוקטובר 1949 ועד פרישתו ביוני 1981 היה פרופסור באוניברסיטת בודפשט לטכנולוגיה ולכלכלה. ב-1973 נבחר כחבר נספח באקדמיה ההונגרית למדעים, ומאוחר יותר, ב-1979, לחבר מן המניין.
עבודותיו

הוא כתב מספר ספרי לימוד:
תורת קונסטרוקציית מבנים כרכים 1–4. (בודפשט, 1973-1977)
שידור וקליטת מידע בבנייה מתועשת (בודפשט, 1979)
עבודות קירוי גגות ועבודות לוחות מתכת כרכים 1–3. (בודפשט, 1952)
פרסים

פרס על שם מיקלוש איבל (1963) – על פעילותו כמורה.
פרס המדינה (1965) – על הביסוס המדעי של תורת קונסטרוקציות מבנים בהונגריה ועל עבודתו ששמה תורת קונסטרוקציית מבנים.
הנצחתו

על שמו נקראה בית הספר וסדנת הבנייה לאסלו גאבור בעיר גיור.
לקריאה נוספת

הלקסיקון הביוגרפי של העיר גיור
הערות שוליים

↑  "Születési bejegyzése a debreceni polgári születési akv. 2824/1910. folyószáma alatt". נבדק ב-2019-10-10.
↑  "Szülei házasságkötési bejegyzése a debreceni polgári házassági akv. 713/1908. folyószáma alatt". נבדק ב-2019-10-10.
↑  "Goldstein Márkus halotti bejegyzése a Budapest VII. kerületi polgári halotti akv. 395/1902. folyószáma alatt". נבדק ב-2019-10-10.
| --- | --- |
בקרת זהויות :  ISNI: 0000 0000 7853 5751  LCCN: n82159836  VIAF: 52060088   WorldCat (עם VIAF): 52060088
Thunder

"Thunder" (בעברית: "רעם") הוא סינגל שהוקלט על ידי להקת הרוק האמריקאית Imagine Dragons. השיר יצא לאור ב-27 באפריל 2017, בהוצאת חברות התקליטים "אינטרסקופ רקורדס" ו"קידינאקורנר", כסינגל השני מתוך האלבום Evolve. השיר זכה להצלחה מסחרית בינלאומית; הוא הגיע למקום הרביעי במצעד הבילבורד הוט 100, ולעשירייה הפותחת במצעדים באוסטרליה, בלגיה, קנדה, גרמניה, איטליה, ניו זילנד, פולין, סלובקיה, סלובניה ושוודיה. השיר הועמד לפרס גראמי בקטגוריית "ביצוע הפופ הטוב ביותר של צמד/להקה".
וידאו קליפ

קליפ השיר הועלה לערוץ היוטיוב של הלהקה ב-2 במאי 2017. הקליפ צולם בשחור לבן בדובאי, איחוד האמירויות הערביות. הקליפ בוים על ידי ג'וזף קאהן, ומציג את סולן הלהקה, דן ריינולדס, שר ורוקד במקומות שונים באמירות. אל ריינולדס מצטרפים הרקדנים הרון אל עבדאלי, מאמאדו באטילי וג'יאנה ג'י.
הופעות חיות

הלהקה ביצעה את השיר בטקס פרס המוזיקה האמריקאית לשנת 2017, עם הדי ג'יי חאליד. ב-20 בדצמבר, השיר יצא לאור בגרסת מחרוזת עם השיר "Young Dumb & Broke", של חאליד.
ביקורות

מגזין הבילבורד מיקם את השיר במקום ה-84 ברשימת סוף שנת 2017. הם כתבו עליו כי: "השיר אומנם מונוטוני וחוזר על עצמו, אך הוא קליט וגורם לך לזמזם אותו במשך שבועות".
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרס גראמי | 2018 | ביצוע הפופ הטוב ביותר של צמד/להקה | מועמדות |
| פרסי הווידאו קליפים של MTV | 2017 | הצילום הטוב ביותר | מועמדות |
| פרסי בחירת הילדים של ניקלודיאון | 2018 | השיר האהוב | מועמדות |
| פרסי המוזיקה של בילבורד | 2018 | השיר הנמכר ביותר | מועמדות |
| פרסי המוזיקה של בילבורד | 2018 | שיר הרוק המוביל | מועמדות |
| פרסי המוזיקה של iHeartRadio | 2018 | שיר הרוק האלטרנטיבי של השנה | מועמדות |
רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Thunder  | 3:07 |  |  |  |  |  |  |  |
| הורדה דיגיטלית – הרמיקס הרשמי> מס' | הורדה דיגיטלית – הרמיקס הרשמי> שם | הורדה דיגיטלית – הרמיקס הרשמי> משך | הורדה דיגיטלית – הרמיקס הרשמי>  | הורדה דיגיטלית – הרמיקס הרשמי>  | הורדה דיגיטלית – הרמיקס הרשמי>  | הורדה דיגיטלית – הרמיקס הרשמי>  | הורדה דיגיטלית – הרמיקס הרשמי>  | הורדה דיגיטלית – הרמיקס הרשמי>  | הורדה דיגיטלית – הרמיקס הרשמי>  |
| --- | --- | --- | --- | --- | --- | --- | --- | --- | --- |
| 1. | Thunder (official remix) (בהשתתפות K.Flay)   | 3:15 |  |  |  |  |  |  |  |
| תקליטור> מס' | תקליטור> שם | תקליטור> משך | תקליטור>  | תקליטור>  | תקליטור>  | תקליטור>  | תקליטור>  | תקליטור>  | תקליטור>  |
| --- | --- | --- | --- | --- | --- | --- | --- | --- | --- |
| 1. | Thunder  | 3:08 |  |  |  |  |  |  |  |
| 2. | Believer  | 3:22 |  |  |  |  |  |  |  |
| מחרוזת> מס' | מחרוזת> שם | מחרוזת> משך | מחרוזת>  | מחרוזת>  | מחרוזת>  | מחרוזת>  | מחרוזת>  | מחרוזת>  | מחרוזת>  |
| --- | --- | --- | --- | --- | --- | --- | --- | --- | --- |
| 1. | Thunder / Young Dumb & Broke (בהתתפות חאליד)   | 4:11 |  |  |  |  |  |  |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 13× פלטינה | 13,000,000 |
סיכום
| בכל העולם | — | 13,000,000 |
הערות שוליים

↑  Imagine Dragons review – fun, but as shallow as a paddling pool, איאן גיטינס, 1 במרץ 2018
↑  It Is Time to Talk About Imagine Dragons, רוב הרבילה, 23 ביוני 2017
↑  Imagine Dragons brings its Evolve World Tour, with new music and big production, to Southern California, קלי סקיי פרדרוסקי, 20 בספטמבר 2017
↑  Imagine Dragons unveil ‘Thunder’ video shot here in Dubai, אניטה סקווריה, 3 במאי 2017
↑  WATCH: New Video for Imagine Dragons' 'Thunder', טום ליטרל
↑  Khalid & Imagine Dragons Team Up for 'Young, Dumb & Broke' & 'Thunder' Performance at 2017 AMAs, מגזין הבילבורד, 19 בנובמבר 2017
↑  Thunder / Young Dumb & Broke (Medley) - Single, אפל מיוזיק
↑  Billboard's 100 Best Songs of 2017: Critics' Picks, מגזין הבילבורד
↑  Billboard Global 200, Billboard, ‏2023 (באנגלית אמריקאית)
↑  Rock Streaming Songs, Billboard, ‏2023 (באנגלית אמריקאית)
↑  Gold & Platinum, RIAA (באנגלית אמריקאית)
| Imagine Dragons |
| --- | --- | --- |
| דן ריינולדס • ויין סרמון • בן מקי • דניאל פלצמן   דיסקוגרפיה | דן ריינולדס • ויין סרמון • בן מקי • דניאל פלצמן   דיסקוגרפיה |  |
| אלבומי אולפן | Night Visions •‏ Smoke + Mirrors •‏ Evolve •‏ Origins •‏ Mercury – Act 1 •‏ Mercury – Act 2 •‏ Loom |  |
| אלבומי הופעה | Live at Independent Records •‏ Imagine Dragons Live: London Sessions •‏ Night Visions Live •‏ Smoke + Mirrors Live |  |
| מיני-אלבומים | Speak to Me •‏ Imagine Dragons •‏ Hell and Silence •‏ It's Time •‏ Continued Silence •‏ Hear Me •‏ The Archive •‏ iTunes Session •‏ Shots •‏ Live at AllSaints Studios |  |
| סינגלים | It's Time •‏ Radioactive •‏ Hear Me •‏ Demons •‏ On Top of the World •‏ Monster •‏ Battle Cry •‏ Warriors •‏ I Bet My Life •‏ Gold •‏ Shots •‏ Roots •‏ I Was Me •‏ Sucker for Pain •‏ Levitate •‏ Believer •‏ Thunder •‏ Whatever It Takes •‏ Next to Me •‏ Born to Be Yours •‏ Natural •‏ Zero •‏ Machine •‏ Bad Liar •‏ Birds •‏ Follow You •‏ Cutthroat •‏ Wrecked •‏ Monday •‏ Enemy •‏ Bones •‏ Sharks •‏ I Don't Like Myself •‏ Symphony •‏ Crushed •‏ Children of the Sky •‏ Eyes Closed •‏ Nice to Meet You |  |
| סינגלים שיווקיים | Amsterdam •‏ Round and Round •‏ Smoke and Mirrors •‏ I'm So Sorry •‏ Walking the Wire |  |
| שירים נוספים | Tiptoe •‏ Bleeding Out •‏ Who We Are •‏ Polaroid •‏ Dream	•‏ It Comes Back to You •‏ Friction •‏ The Fall •‏ Thief •‏ I Don't Know Why •‏ Rise Up •‏ I'll Make It Up to You •‏ Start Over •‏ Mouth of the River •‏ Yesterday •‏ Dancing in the Dark •‏ Thunder / Young Dumb & Broke  •‏ Boomerang •‏ Cool Out •‏ West Coast •‏ Bullet in a Gun •‏ Digital •‏ Only  •‏ Stuck •‏ Love •‏ Heart Upon My Sleeve •‏ Wrecked •‏ Enemy •‏ Bones |  |
| השתתפות בסינגלים | Lost Cause •‏ Ready Aim Fire •‏ Who We Are •‏ 30 Live (original demo) •‏ Heart Upon My Sleeve |  |
| סיבובי הופעות | Mercury Tour •‏ Fall Tour 2012 •‏ Smoke + Mirrors Tour •‏ Evolve World Tour |  |
| --- | --- |
בקרת זהויות :  MusicBrainz work: f0c6bc60-2838-4797-8700-9068a58bf02f
ז'וליאן ליזרו

| --- | --- |
צילום מ-2008
צילום מ-2008
 לידה:  5 בספטמבר 1979 (בן 45) מוטייר, צרפת 
 מידע כללי
 מדינה:  צרפת 
 משקל:  80 ק"ג 
 גובה:  1.73 מטרים
 www.lizeroux.com
 ספורט
 ענף ספורט:  סקי אלפיני 
 
ז'וליאן ליזרו (בצרפתית: Julien Lizeroux; נולד ב-1979) הוא גולש סקי אלפיני צרפתי.
ביוגרפיה

ליזרו נולד במחוז סבואה, ב-1997 השתתף לראשונה בגביע אירופה, בעונת 1997/98 קיבל מדליית ארד באליפות סקי אלפיני לנוער (World Junior Alpine Skiing Championships)
, ב-2000 לקח חלק לראשונה בגביע העולמי ולקח שלושה ניצחונות בגביע העולמי שכולם בסקי סלאלום.
ב-2009 זכה במדליית כסף באליפות העולם בסקי אלפיני (FIS Alpine World Ski Championships) שנערכה בצרפת.
באולימפיאדת ונקובר היה במקום התשיעי בסלאלום ובמקם השמונה עשר במעורב-על (super combined). הייתה לו בעיה בברך הימנית במחצית הראשונה של עונת 2011, ביוני אותה שנה עבר ניתוח.
יגאל פרג'ון

| --- | --- |
אין תמונה חופשית
 מידע כללי
 פטירה:  9 במאי 2008 
 מדינה:  ישראל ישראל
 ספורט
 ענף ספורט:  אתלטיקה פאראלימפית 
 
יגאל אדמונד פרג'ון (1933 - 9 במאי 2008) היה ספורטאי פאראלימפי.
פרג'ון היה נכה צה"ל ומרותק לכיסא גלגלים.
במשחקים הפאראלימפיים רומא (1960) התחרה באתלטיקה והגיע למקום הרביעי בתחרות הטלת כידון.
נפטר ב-2008 בגיל 75 והוכר כחלל צה"ל בהיותו נכה צה"ל שנפטר לאחר השירות.
הערות שוליים

↑  הישגי הנכים הישראליים באולימפיאדת רומא, קול העם, 9 באוקטובר 1960
|  משלחת ישראל למשחקים הפאראלימפיים רומא (1960)  |
| --- | --- | --- |
|    אתלטיקה | צבי בן-צבי • יגאל פרג'ון |  |
|    טניס שולחן | מיקי אבלס •  מתי אנג'ל • אהרון קירשנר |  |
|    כדורסל |  נבחרת ישראל בכדורסל (משה בורשטיין, מיכאל בן-נפתלי, צבי בן-צבי, ישראל גלובוס, ראובן חברון, שמחה לוסטיג, משה פלד, שמואל פרוכטר, אהרון קירשנר, נפתלי רוסמן) |  |
|    שחייה |  מתי אנג'ל •  ישראל גלובוס •  הדוויג לנג |  |
טיבור קלן

| --- | --- |
אין תמונה חופשית
 לידה:  16 בספטמבר 1937 בודפשט, ממלכת הונגריה 
 פטירה:  28 באפריל 2001 (בגיל 63) ניו יורק, ארצות הברית 
 שם לידה:  Klein Tibor 
 מדינה:  הונגריה, ארצות הברית 
 השכלה:  הקונסרבטוריון על שם בלה ברטוק בבודפשט (העשור של 1950) 
 
טיבור קלן (במקור קליין, בהונגרית: Kelen Tibor; בודפשט, 18 בספטמבר 1937 – ניו יורק, 28 באפריל 2001) היה זמר אופרה (טנור) וחזן יהודי-הונגרי. אחיו הגדול של זמר האופרה פטר קלן.
ביוגרפיה

סבו של טיבור קליין מצד אביו היה רב, אביו היה סוחר. הוא בא ממשפחת חזנים מצד אמו, ושני אחיו בחרו גם הם במקצוע זה (טמאש קלמן, ארווין קליין). קלן היה תלמידו של רז'ה פלקי בקונסרבטוריון בלה בארטוק בבודפשט, ואחר כך השתתף בקורס המאסטר של זמר האופרה האיטלקי טיטו סקיפה.
בגיל 22 חתם חוזה בבית האופרה של בודפשט בשנת 1959, שם ערך את הופעת הבכורה שלו כפרפיניול (פוצ'יני: לה בוהם). לאחר תפקידים קטנים אחדים, קיבל במהירות תפקידים ראשיים כטנור לירי וכספינטו טנור (ספינטו טנור הוא מונח קולי שמשמש לאפיון קול סופרן או טנור בעל משקל בין לירי לדרמטי שמסוגל להתמודד עם שיאים מוזיקליים גדולים באופרה במרווחי זמן מתונים). תפקידו הבולט הראשון היה אדגרד (דוניצטי: לוצ'יה די למרמור), שעליו דיבר טיטו סקיפה בשבחים רבים. עד הגירתו מהונגריה בשנת 1965, היה זמר מועסק מאוד של בית האופרה.
הוא שר בחו"ל במשך שנתיים בבתי אופרה מובילים באירופה, כמו לה סקאלה במילאנו, ולאחר מכן עבר לקנדה ב-1967. בטורונטו המשיך ללמוד חזנות אצל אליעזר קירשבלום.
קלן התיישב בניו יורק בשנת 1969, שם הפך לאחד הטנורים המובילים באופרה של ניו יורק (NYCO) במשך כמה שנים. הוא ויתר על הקריירה הבימתית שלו במחצית הראשונה של שנות ה-70 של המאה ה-20, ופנה לגמרי לתחום הדת. לאחר שהות קצרה נוספת בטורונטו, חזר לארצות הברית, שם הפך לחזן המפורסם של בית הכנסת בית אל מ-1975 ועד מותו המוקדם בצדרהרסט (Cedarhurst הוא ישוב בהמפסטד שבנפת נסאו). הופעתו האחרונה בהונגריה הייתה בפסטיבל הקיץ היהודי של 1997. עדים בני זמננו להופעותיו זוכרים אותו כטנור לירי בעל קול יפה במיוחד וטכניקה מצוינת. פעילותו כחזן התאפיינה בהכרה ובהזדהות דתית עמוקים מאוד.
תפקידיו

Ludwig van Beethoven: פידליו – Jacquino, Első fogoly
Berté Henrik: Három a kislány – Második utcai énekes
Gaetano Donizetti: לוצ'יה די למרמור – Sir Edgard Ravenswood
Gaetano Donizetti: שיקוי אהבה – Nemorino
פרנץ ארקל: Brankovics György – Gergő
Friedrich von Flotow: Márta – Lyonel
Joseph Haydn: Aki hűtlen, pórul jár – Nenzio
Kenessey Jenő: Bihari nótája – [énekes]
Ruggero Leoncavallo: הליצנים – Beppe, Második pór
Darius Milhaud: Francia saláta – Cinzio
Giacomo Puccini: לה בוהם – Rodolphe, Parpignol
Giacomo Puccini: מנון לסקו – Lámpagyújtogató
Giacomo Puccini: מאדאם באטרפיי – Tiszt
Rossini: הספר מסביליה – Almaviva gróf
Gioachino Rossini: Ory grófja – Lovag
Gioachino Rossini: וילהלם טל – Arnold
Johann Strauss d. S.: ברון הצוענים – Ottokár
Richard Strauss: אביר הוורד – Énekes
Giuseppe Verdi: ריגולטו – A mantuai herceg, Borsa
Giuseppe Verdi: הטרובדור – Ruíz
Giuseppe Verdi: לה טרוויאטה – Alfred Germont, Komornyik
Giuseppe Verdi: A végzet hatalma – Don Alvaro
Giuseppe Verdi: אאידה – Hírnök
Richard Wagner: ההולנדי המעופף – Daland kormányosa
Wagner: A nürnbergi mesterdalnokok – Kunz Vogelgesang
Richard Wagner: טריסטן ואיזולדה – Ifjú matróz
פרסים

1969 - פרס מורטון באום (ארצות הברית)
לקריאה נוספת

זמרים הונגרים נשכחים: טיבור קלן
טיבור קלן במאגר המידע של בית האופרה הממלכתי ההונגרי
זכרונו של החזן הראשי ג'רג' שאנדור (גיורא שרון)
בהופעה האחרונה בבודפשט
הספד שלו בשבוע היהודי
ידיעה על מותו בניו יורק טיימס
על משפחת קלן ~ קליין
טיבור קלן שר שירי ליטורגיה
החזן טיבור קלן בקונצרט בליווי הקלטות סאונד של ארבי אורנשטיין ביוטיוב
הערות שוליים

↑  קהילת עדת ישראל החזן אלעזר קירשבלום
| --- | --- |
בקרת זהויות :  NLI: 987007411487805171  PLWABN: 9810657392005606  VIAF: 78145067069666630972   WorldCat (עם VIAF): 78145067069666630972
היום הבין-לאומי למניעת ניצול של הסביבה במלחמה ובמאבק מזוין

| --- | --- |

 סוג:  מועד בין-לאומי
 סיבה:  העלאת המודעות לנזק הסביבתי הנגרם על ידי סכסוכים
 מועד
 תאריך:  6 בנובמבר
היום הבין-לאומי למניעת ניצול של הסביבה במלחמה ובמאבק מזוין הוא יום מודעות שמצוין ב-6 בנובמבר מדי שנה מאז 2002. הוא נקבע בידי העצרת הכללית של האומות המאוחדות בשנת 2001.
הכרזה

היום הבין-לאומי למניעת ניצול של הסביבה במלחמה ובמאבק מזוין הוכרז על ידי העצרת הכללית של האו"ם ב-5 בנובמבר 2001. ההכרזה מדגישה את הצורך להעלות את המודעות לנזק הסביבתי הנגרם על ידי סכסוכים וכי הרס מערכות אקולוגיות ומשאבי טבע במהלך מלחמות פוגע בהישרדות האנושית ובשלום בר קיימא. יוזמה זו מדגישה את החשיבות של הכללת שימור הסביבה באסטרטגיות למניעת סכסוכים ובניית שלום, מתוך הכרה בכך שלא יכול להיות שלום בר-קיימא ללא סביבה בריאה ומשאבי טבע מנוהלים היטב.
ציון היום

יום זה צוין ב-6 בנובמבר בשנת 2002, כדברי נשיא העצרת הכללית של האומות המאוחדות, יאן קוואן: "יש למנוע בנחישות לוחמה המכוונת נגד איכות הסביבה ולגנות אותה".
מאז אורגנו פעילויות שונות ברחבי העולם, כגון קמפיינים להעלאת מודעות, כנסים, סמינרים ופרסום דוחות המנתחים את ההשפעה הסביבתית של סכסוכים. אירועים אלה מבקשים לטפח שיתוף פעולה בין-לאומי ולקדם מדיניות ופרקטיקות המגנות על הסביבה גם במהלך סכסוכים.
ראו גם

יום איכות הסביבה העולמי
יום השלום הבין-לאומי
היום הבין-לאומי של כוחות שמירת השלום של האו"ם
יום היערות הבין-לאומי
יום כדור הארץ
היום העולמי למאבק במדבור ובבצורת (אנ')
הערות שוליים

↑  International Day for Preventing the Exploitation of the Environment in War and Armed Conflict 6 November, UN
↑  Observance of the International Day for Preventing the Exploitation of the Environment in War and Armed Conflict, UN, ‏13.11.2001
↑  WARFARE DELIBERATELY AIMED AT ENVIRONMENT MUST BE VIGOROUSLY PREVENTED, CONDEMNED, SAYS GENERAL ASSEMBLY PRESIDENT ON INTERNATIONAL DAY, UN, ‏6.11.2002
| קיימות |
| --- | --- | --- |
| מושגי מפתח | איכות הסביבה • אקולוגיה • סביבתנות • טביעת רגל אקולוגית • מאזן אקולוגי • צדק בין-דורי |  |
| איומים | משבר האקלים • התחממות עולמית • הידלדלות שכבת האוזון • הכחדה המונית |  |
| אסטרטגיות סביבתיות | חשיבה סביבתית • קיימות מקומית • חינוך סביבתי • אקו-אנרכיזם • אקולוגיה עמוקה • עירוניות חדשה |  |
| פסולת | הפחתה במקור • קומפוסט (התכלות) • שימוש חוזר • מיחזור (מיחזור בישראל) • מדרג הפסולת • שטח הפסולת של האוקיינוס השקט  • שטח הפסולת של האוקיינוס ההודי  • שטח הפסולת הצפון אטלנטי |  |
| תשתיות ובנייה | תחבורה בת קיימא • בנייה ירוקה • תכנון רגיש למים • בנייה באדמה • בנייה תואמת אקלים |  |
| גינון וחקלאות | גינה קהילתית • גינון יובשני • חקלאות אורגנית • גידול ביו-אינטנסיבי • מזון מקומי • גינון גרילה • פרמקלצ'ר • יער מאכל • חקלאות עירונית • חקלאות בת קיימא • חומרים מזינים |  |
| אנרגיה | אנרגיה חלופית • אנרגיה ירוקה • אנרגיה מתחדשת • אנרגיה סולארית • אנרגיית רוח • אנרגיה הידרואלקטרית • RDF |  |
| כלכלה | תרבות הצריכה • מזון מהיר • שיווק ערכי • שיווק ירוק • גרינווש • פיתוח בר-קיימא • תיירות בת קיימא • השקעה אחראית • כלכלה אקולוגית • התיישנות מתוכננת |  |
| ארגונים בישראל | החברה להגנת הטבע • המשרד להגנת הסביבה • אדם טבע ודין • אקו-ויקי • חיים וסביבה • מגמה ירוקה • המרד בהכחדה • צלול |  |
| מיזמים נבחרים | אג'נדה 21 • יום ללא קניות • תערוכת קלינטק • תחבורה היום ומחר • פרויקט עדן • ביוספירה 2 • BedZED • יום איכות הסביבה העולמי • שמיטה ישראלית |  |
ג'וני האריס (כתב)

| --- | --- |
אין תמונה חופשית
 לידה:  28 במאי 1988 (בן 36) 
 מדינה:  ארצות הברית 
 השכלה:  אוניברסיטת בריגהם יאנג  אמריקן יוניברסיטי  תיכון אשלנד 
 מעסיק:  Vox (אתר) 
 השקפה דתית:  כנסיית ישוע המשיח של קדושי אחרית הימים 
 בן או בת זוג:  Iz Harris 
 www.johnnyharris.ch
 
ג'וני האריס (באנגלית: Johnny Harris; נולד ב-28 במאי 1988) הוא יוצר קולנוע אמריקאי, עיתונאי, כתב עצמאי, ויוטיובר, שבסיסו כיום בוושינגטון די.סי. האריס הפיק ואירח את הסדרה Borders לאתר הדעות המזוהה עם השמאל האמריקאי ואתר החדשות Vox. הוא גם יצר שלושה סרטונים עבור הניו יורק טיימס. האריס השיק את חברת Bright Trip ב-2019, שיש לה קורסי טיולים מבוססי וידאו. לערוץ היוטיוב שלו מיליוני מנויים.
חיים מוקדמים וחינוך

האריס גדל כחבר בכנסיית ישוע המשיח של קדושי אחרון הימים בעיירה קטנה באורגון. הוא סיים את לימודיו בבית הספר התיכון אשלנד, באשלנד, אורגון. הוא שירת שליחות של שנתיים בטיחואנה, אך מאז עזב את הכנסייה.
האריס הוא בעל תואר ראשון באמנויות ביחסים ועניינים בינלאומיים מאוניברסיטת בריגהם יאנג (2013) ותואר שני באמנויות בשלום בינלאומי ויישוב סכסוכים מהאוניברסיטה האמריקאית (2016).
קריירה > Borders

מ-2017 עד 2019, האריס הפיק ואירח את Borders, סדרת סרטים דוקומנטריים קצרים על Vox שהציגה נושאים סוציו-פוליטיים באזורי גבול שונים ברחבי העולם. הוא היה מועמד פעמיים לפרס אמי. הסדרה בוטלה בשנת 2020 עקב מגפת COVID-19, מהומות ג'ורג' פלויד ושיקולי תקציב.
קריירה > יוטיוב

ערוץ היוטיוב של האריס הוקם ביוני 2011. מאז ביטול Borders, האריס המשיך להפיק סרטונים על עניינים בינלאומיים, היסטוריה וגאוגרפיה עם גרפיקה ויזואלית יצירתית, אותם פרסם בערוץ שלו.
הוא שיתף פעולה עם הניו יורק טיימס וכן עם הפורום הכלכלי העולמי בהפקת סרטונים.
קריירה > עצמאי

ב-9 בנובמבר 2021, האריס זוכה כמפיק הווידאו במאמר דעה שפורסם ב"ניו יורק טיימס", שכותרתו "מדינות כחולות (הכוונה למצביעי המפלגה הדמוקרטית), אתן הבעיה". מאוחר יותר הוא זכה בפרס אמי.
קריירה > CSIS.org

במאמר שלו ביוטיוב בשם "איך להתחיל מלחמה עם כונן הבזק", שפורסם ב-14 בפברואר 2024, ג'וני הודיע שהוא עבד בצוות החשיבה שנקרא המרכז למחקרים אסטרטגיים ובינלאומיים. הוא ציין שבילה שם שנתיים בראיון קודם.
חיים אישיים

האריס נשוי לאיזבל "איזי" האריס, ולהם שני בנים.
האריס מאובחן עם דיסלקסיה והפרעת קשב וריכוז.
חמו הוא מפקד של צוללת טילים בליסטיים (SSBN).
אלברט ג'רג'אי

| --- | --- |

 לידה:  20 בינואר 1893 נאג'ביום, הונגריה 
 פטירה:  7 ביולי 1981 (בגיל 88) בודפשט, הרפובליקה העממית ההונגרית 
 שם לידה:  Szegő Albert 
 מדינה:  הונגריה 
 מעסיק:  אוניברסיטת אטווש לוראנד, ניוגט 
 פרסים והוקרה:  לגיון הכבוד (1937) 
 
אלברט ג'רג'אי (במקור שלזינגר עד 1901, בהונגרית: Gyergyai Albert; נאג'ביום, 20 בינואר 1893 – בודפשט, 7 ביולי 1981) היה היסטוריון ספרות יהוד-הונגרי, פרופסור באוניברסיטה, סופר, מתרגם.